[{"text_idx": "#000000", "text": "Beth yw Diwrnod Shwmae Sumae?"}, {"text_idx": "#000001", "text": "Y Cynulliad yn dathlu Shwmae"}, {"text_idx": "#000002", "text": "Y Cynulliad yn dathlu diwrnod ShwmaeSu\u2019mae gydag wythnos o weithgareddau a fideo arbennig"}, {"text_idx": "#000004", "text": "\u201cRydym yn gweld ei hun fel banc cymunedol gydag elfen gref o Gymreictod yn ein hethos, a\u2019r iaith Gymraeg yn graidd i\u2019r ethos hynny ac rydym wrth ein boddau i gael y cyfle i gyd-weitho gyda \u2018Diwrnod Shwmae Su\u2019mae\u2019 gan estyn ein croeso cynnes Cymraeg i gynulleidfa ehangach\u201d.\nEsboniodd Mark am sut mae perthynas y cwmni gyda LlesCyf wedi\u2019i helpu i ddatblygu\u2019i wasanaethau Cymraeg:\n\u201cMae achrediad Lles Cyf wedi cynnig cyfleon i ni nad oedd ar gael yn y gorffennol ac wedi ehangu\u2019n gorwelion ynglyn a\u0302 sut y hoffem ni weithredu yn y dyfodol gyda\u2019r iaith yn ganolbwynt i hunaniaeth y banc yng Nghymru. O ymweliadau i\u2019r Eisteddfod gwersi ail-iaith yn Nant Gwrtheyrn a\u2019r cyfle i hyrwyddo Diwrnod Shwmae Su\u2019mae mae arbenigedd LlesCyf wedi bod yn hanfodol i\u2019n datblygiad ieithyddol.\u201d"}, {"text_idx": "#000005", "text": "Mae cyfarwyddwr LlesCyf, Evan Powell yn gweld agwedd gadarnhaol NatWest Cymru at y Gymraeg fel trobwynt ym mherthynas yr iaith a\u0302\u2019r byd busnes:\n\u201cAm rhy hir nawr mae mudiadau Cymraeg wedi gweld y byd busnes fel maes sy\u2019 ddim yn gefnogol i\u2019r iaith ar sail costau. Erbyn hyn mae LlesCyf am gynorthwyo cwmniau i fabwysiadu safbwynt llawer mwy positif at yr iaith a\u2019i gweld fel cyfle masnachol sy\u2019n ychwanegu at y gwaith da y maent yn gwneud yn barod.\n\u201cMae NatWest Cymru wedi arwain y ffordd gan benderfynu y bydd y Gymraeg yn chwarae ro\u0302l annatod yn ei hunaniaeth a\u2019i brand yng Nghymru, sy\u2019n ei galluogi i ddeall a chyd-weithio gyda grwpiau Cymraeg yn y gymuned yn ogystal a\u0302\u2019r llwyfan genedlaethol. Mae LlesCyf yn falch iawn o gynorthwyo NatWest Cymru ar y daith ieithyddol.\u201d"}, {"text_idx": "#000006", "text": "Mae cefnogaeth NatWest Cymru yn hwb mawr i Diwrnod Shwmae Su\u2019mae yn o\u0302l Gaynor Jones sy\u2019n helpu cydlynnu\u2019r digwyddiad:\n\u201cMae Diwrnod Shwmae Su\u2019mae yn tyfu bob blwyddyn ac yn parhau i fynd o nerth i nerth,\u201dmeddai. \u201cOnd mae cefnogaeth NatWest Cymru yn dangos ein bod ni\u2019n datblygu yn nhermau cefnogaeth a bod y digwyddiad yn ape\u0302lio at farchnad newydd. Rydym yn gwerthfawrogi cydweithrediad a gweledigaeth LlesCyf a NatWest Cymru i sicrhau\u2019r gefnogaeth sylweddol yma.\u201d"}, {"text_idx": "#000007", "text": "Cynhelir y Diwrnod ShwmaeSu\u2019mae ar Ddydd Iau 15fed Hydref yn genedlaethol. Am ragor o wybodaeth am y dathliadau cysylltwch a\u0302 Gaynor Jones ar ac am sut i ddatblygu neu hyrwyddo eich gwasanaethau busnes Cymraeg cysylltwch a\u0302 LlesCyf ar "}, {"text_idx": "#000012", "text": "Mae\u2019r taflenni wedi eu creu i gyd-fynd a\u0302 dathliadau Diwrnod Shwmae Su\u2019mae a gynhelir ar y 15fed o Hydref eleni \u2013 diwrnod sy\u2019n annog pawb yng Nghymru i fyw, dysgu a mwynhau\u2019r Gymraeg."}, {"text_idx": "#000015", "text": "Ar ddydd Iau, Hydref 15ed cynhelir y trydydd Diwrnod Shwmae Sumae ac unwaith eto bydd nifer o weithgareddau yn cael eu cynnal ar draws y wlad I annog pobl I gyfarch pawb gyda \u201cShwmae\u201d neu \u201cSu\u2019mae\u201d."}, {"text_idx": "#000016", "text": "gwneud y Gymraeg yn llawer mwy amlwg a chyhoeddus,\ndangos bod yr iaith yn perthyn i bawb yng Nghymru, beth bynnag yw eu hyfedredd\nac o ganlyniad annog a sicrhau defnydd o\u2019r Gymraeg drwy\u2019r flwyddyn."}, {"text_idx": "#000017", "text": "Bu\u2019r ymgyrch yn lwcus iawn i dderbyn cefnogaeth unigolion a sefydliad deinamig tu hwnt eleni. Pencampwyr 2015 yw\u2019r diddanwr y Welsh Whisperer, Gareth Wyn Jones y ffermwr a\u2019r darlledwr o Lanfairfechan, criw Canolfan Soar Merthyr Tudful sydd wedi gwneud cyfraniad enfawr i\u2019r ardal ac Angharad Williams sy\u2019n rhedeg siopau Lan Llofft yn Llambed a Machynlleth."}, {"text_idx": "#000018", "text": "\u201cmae\u2019n gret I fod yn rhan o ymgyrch Sumae sy\u2019n annog pobl i siarad Cymraeg, peidwch a bod yn swil rhowch gynnig. Rwyf yn gwneud fy ngorau i hyrwyddo y Gymraeg a fel ffermwr mae\u2019r iaith yn rhan allweddol o\u2019n diwylliant a\u2019n diwydiant cefn gwlad. Mae\u2019n bwysig ei defnyddio bob dydd. Os na wnewn ni pwy fydd?\u201d"}, {"text_idx": "#000019", "text": "Meddai y Welsh Whisperer, sy\u2019n droellwr recordiau ar Mo\u0302n FM:\n\u201cRwy\u2019n falch iawn I fod yn rhan o\u2019r ymgyrch i hybu\u2019r iaith ac agor drysau i pobol di-Gymraeg a\u2019u croesawu yn gynnes i ddysgu\u2019r iaith. Mae\u2019n braf bod yn rhan o\u2019r un ymgyrch a\u0302 ffarmwr enwocaf Cymru (na, nid Dai Llanilar ond) Gareth Wyn Jones o Lanfairfechan! Mae\u2019r ddau ohonom yn gwisgo cap stabal yn rheolaidd, yn angerddol dros yr iaith, cymunedau Cymru a chwrw Cymreig wrth gwrs.\u201d"}, {"text_idx": "#000020", "text": "Dywedodd y wraig fusnes Angharad Williams:\n\u201c Rwy\u2019n browd iawn I helpu hybu y diwrnod a lledaenu\u2019r neges I ddechrau bob sgwrs yn Gymraeg. Mae defnyddio y Gymraeg mewn siop gymuedol fel Lan Llofft a Duet yn angenrheidiol mewn ardal fel Llanbed. Yn naturiol rydym eisiau croesawu cwsmeriaid yn y Gymraeg ac mae\u2019n gam naturiol i ddefnyddio yr iaith ar ein cyfryngau cymdeithasol. O ganlyniad rydym wedi cael mwy o gefnogaeth gan ein cwsmeriaid am eu bod nhw eisiau cefnogi busnesau lleol Cymraeg. \u201c"}, {"text_idx": "#000021", "text": "Bydd Clwb Rygbi y Scarlets yn cefnogi y diwrnod hefyd drwy gynnal nifer o ddigwyddiadau ar y nos Wener ganlynol, cyn y ge\u0302m bwysig rhwng y Scarlets a Leinster ar Hydref 16eg. Gyda chydweithrediad Menter Gwendraeth Elli, mentrau lleol eraill a\u2019r Lle (canolfan iaith newydd Llanelli) bydd amrywiaeth o adloniant yn cael ei ddarparu ar gyfer y teulu cyfan rhwng 5 a 7 o\u2019r gloch. Felly gwnewch nodyn ohonno yn eich dyddiaduron."}, {"text_idx": "#000022", "text": "Yn Sir Benfro mae criw Shwmae yn trefnu yr ail seremoni wobrwyo ar \u00f0l llwyddiant y seremoni llynedd. Nid yw Diwrnod Shwmae Sumae yn derbyn unryw nawdd na arian grant I hybu\u2019r ymgyrch, mae\u2019i gyd yn nwylo unigolion brwdfrydig, fel plant Ysgol Archesgob Mcgrath, Peynbont-ar-Ogwr sydd bellach wedi cymryd y cyfrifoldeb am drefnu y digwyddiad eu hunain. Mae Dathlu\u2019r Gymraeg yn gobeithio y bydd cymunedau ledled Cymru yn perchnogi\u2019r diwrnod unwaith eto. Rhowch gynnig arni!"}, {"text_idx": "#000023", "text": "Shwmae a Sumae! Mae\u2019n fis Medi unwaith eto a dyma ni yn dechrau paratoi ar gyfer Diwrnod Shwmae Sumae 2015. Ry\u2019 ni wedi cyrraedd yr entrychion gyda llaw \u2013 Dyddiadur y Lolfa 2016 \u2013 Hwre!"}, {"text_idx": "#000025", "text": "Erbyn hyn mae gan Diwrnod Shwmae Sumae momentwm ei hun ac mae\u2019n lledaenu ar hyd y wlad drwy amryw o gyrff, ysgolion, unigolion a chymdeithasau, fel ton Mexican mewn ge\u0302m be\u0302ldroed. Mae\u2019n anodd iawn cadw cyfrif ar bobpeth sy\u2019n digwydd ond o gadw llygad ar yr adborth ar ein tudalen Facebook 2014 a chyfrif Twitter rwy\u2019n sicr bod na dros 500 o ddigwyddiadau wedi eu cynnal yn 2014. Felly gobeitho bod hyd yn oed fwy o bethau ar y gweill eleni."}, {"text_idx": "#000026", "text": "Fel y gwyddoch mae llwyddiant a pharha\u0302d Diwrnod Shwmae Sumae yn eich dwylo chi, felly rhowch wybod inni am eich digwyddiad drwy gysylltu a\u2019n tudalen Facebook a\u2019n dilyn ni ar @ShwmaeSumae #DSS20015. Mae nifer o awgrymiadau a syniadau ar y dudalen facebook i\u2019ch hysbrydoli gobeithio a rhestr o beth ddigwyddodd yn 2014 ar ein gwefan"}, {"text_idx": "#000027", "text": "Cofiwch gysylltu gyda mi os ydych chi am drafod unrywbeth\nPob hwyl am y tro"}]